Richard Acheampong
Richard Acheampong (an haife shi a ranar 18 ga watan mayu a shekara ta, alif 1970) ɗan siyasan Ghana ne kuma memba na Majalisar Bakwai na Jamhuriyyar Ghana ta huɗu mai wakiltar Mazabar Bia ta Gabas a Yankin Yamma a kan tikitin National Democratic Congress.

Rayuwar farko da ilimi 
An haifi Acheampong a ranar 18 ga watan Mayu a shekara ta, 1970. Ya fito ne daga Adabokrom, wani gari a yankin yammacin Ghana. Ya shiga Kwalejin Gudanarwa na Jami'ar Kumasi a shekarar 2011 kuma ya sami digiri na farko a fannin aikin dan Adam. Har ila yau, ya halarci Kwalejin Jami'ar Mountcrest, Kanda-Accra a shekarar, 2016 kuma ya sami digiri na farko a fannin shari'a.

Aiki 
Acheampong ma'aikacin banki ne. Ya kuma yi aiki a matsayin mataimakin manaja a Nfana Rural Bank Sampa.

Siyasa 
Acheampong memba ne na National Democratic Congress (NDC). A shekarar 2012, ya tsaya takarar neman kujerar Bia ta Gabas a kan tikitin majalisar NDC ta shida a jamhuriya ta hudu kuma ya yi nasara.

Rayuwa ta sirri 
Acheampong Kirista ne (Majalisun Cocin Allah). Ya yi aure (tare da yara biyar).

Rigima 
A cikin watan Afrilun shekara ta, 2017, Hukumar Burtaniya a Ghana ta zargi Acheampong, George Boakye, Johnson Kwaku Adu, da Joseph Benhazin Dahah da taimakawa 'yan uwansu shiga Burtaniya ba bisa ka'ida ba ta hanyar amfani da fasfo din diflomasiyya. Ya yi amfani da fasfo dinsa na diflomasiyya don samun takardar bizar hutu ga matarsa ​​don hutun makonni biyu, ya ci gaba da zama a Burtaniya sama da shekara guda.

Manazarta 

Rayayyun mutane